شەفەق نیوز/ هاووڵاتییگ خەڵک ئاوای  دوراجی سەروە ناحیەی زینانە لە سنوور گەرمیان، دویای ئەوەگ چەن رووژیگ وەرجە  ئیسە لەلایەن داعشەو رفیا، ئیوارەی دویەکە چوارشەممە داعش وە پویل ئازادی كرد.
لەی باوەتە، سەباح محەمەد، وەرپرس ناوچەی كفری پارتی دیموكراتی كوردستان،  ڕاگەیان: “چەن رووژیگ وەرجە ئیسە، هاووڵاتییگ، ک پیشەی شوانكارییە وە ناو (سەرەوەت ڕەشید) لە ناوچەی داودە لە سنوور ناحیەی زینانە لەلایەن داعش رفیا.
وتیش: “ئیوارەی رووژ چوارشەمە، داعش ئەو کەسە وەرانوەر  30 هەزار دۆلار ئازاد كرد”. 
25 نیسان 2022 چەکدارەیل لە ناوچەی داودە و لە مەوقەی لەوەڕانن پەسەیلی، شوانیگ کورد لەلایەن داعش رفیا، و رووژ چوارشەممە وە 30 هەزار دۆلار ئازادی كرد.
